Sand Creek-massakren
Sand Creek-massakren i Colorado var angrebet på en venlig-sindet lejr af cheyenner og arapahoer under den amerikanske hærs beskyttelse om morgenen den 29. november 1864.

På papiret blev angrebet især anført af en lokal hær af ”100 dages frivillige” med grå uniformer, der dog i realiteten var en mob af hvide fra Denver og andre steder overvejende klædt i civilt tøj. Cheyenne-høvding White Antelope blev dræbt under det skånselsløse angreb ledet af oberst Chivington sammen med mere end 130 mænd, kvinder og børn fra de to stammer. Høvding Black Kettle overlevede trods svære odds, og det samme gjorde George Bent, der siden nedskrev sin øjenvidneberetning om hændelserne. Arapaho-høvding Left Hand døde af sine sår efter angrebet.

Massakren førte til omfattende hævntogter fra stammernes side både i Colorado og andre stater, og de og deres allierede stødte flere gange sammen med den amerikanske hær frem til en fredsaftale den 14. oktober 1865.

Referencer

Noter 

Oprindelige amerikanere i USA